**LĪGUMS Nr.\_\_\_**

**par ēdināšanas pakalpojumu sniegšanu Jelgavas pilsētas pašvaldības iestādē ”Jelgavas bērnu sociālās aprūpes centrs”**

Jelgavā 2015.gada 27.februārī

**Jelgavas pilsētas pašvaldības iestāde „Jelgavas bērnu sociālās aprūpes centrs”**, reģistrācijas numurs 90000418861, juridiskā adrese: Zirgu iela 47a, Jelgava, LV-3001, direktores Maijas Neilandes personā, kura rīkojas saskaņā ar Jelgavas pilsētas pašvaldības iestādes ”Jelgavas bērnu sociālās aprūpes centrs” nolikumu (turpmāk - Pasūtītājs), no vienas puses,

**SIA ”Fama”**, reģistrācijas numurs 43602010846, juridiskā adrese ”Kuzma Brakšķi”, Līvbērzes pag., Jelgavas novads, LV-3014, kuras vārdā saskaņā ar Statūtiem rīkojas valdes locekle Dina Upeniece (turpmāk - Izpildītājs), no otras puses (turpmāk atsevišķi/kopā sauktas Puse/Puses),

pamatojoties uz iepirkuma „Ēdināšanas pakalpojumu sniegšana Jelgavas pilsētas pašvaldības iestādē ”Jelgavas bērnu sociālās aprūpes centrs””, identifikācijas numurs JPD2015/15/MI (turpmāk - iepirkums) rezultātiem, noslēdz šo līgumu (turpmāk – līgums) par sekojošo:

1. **Līguma priekšmets**
	1. Pasūtītājs uzdod, un Izpildītājs apņemas sniegt ēdināšanas pakalpojumu saskaņā ar Tehnisko specifikāciju (1.pielikums), Tehnisko piedāvājumu (2.pielikums) un līguma nosacījumiem (turpmāk - Pakalpojums).
	2. Pakalpojuma apjoms mainās, ņemot vērā bērnu skaita izmaiņas.
	3. Pasūtītājs saņem, un Izpildītājs sniedz Pakalpojumu, atbilstoši bērnu skaitam, kas norādīts pieteikumā, ko Pasūtītāja pilnvarota persona iesniedz Izpildītājam līdz iepriekšējās dienas plkst. 18:00.
2. **Līguma termiņš**
	1. Līgums stājās spēkā ar tā parakstīšanas brīdi un ir spēkā līdz tajā noteikto Pušu saistību pilnīgai izpildei.
	2. Līguma darbības termiņš no 2015.gada 1.marta līdz 2015.gada 16.augustam.
3. **Līgumcena un samaksas kārtība**
	1. Līgumcena 1 (viena) bērna ēdināšanai (brokastis, pusdienas, launags) 1 (vienā) dienā ir **3,89** ***euro*** bez pievienotā vērtības nodokļa (turpmāk – PVN). PVN tiek aprēķināts atbilstoši normatīvajiem aktiem.
	2. Līgumcena Līguma darbības termiņam, saskaņā ar līguma 2.2.punktu, ir līdz **41999,00 *euro*** bez PVN. PVN tiek aprēķināts atbilstoši normatīvajiem aktiem.
	3. Līguma 3.1.punktā norādītā cena ir nemainīga Pasūtītāja izstrādātajām ēdienkartēm, to neietekmē arī bērnu skaita izmaiņas.
	4. Samazinoties Pakalpojuma apjomam, proporcionāli samazinās arī līguma 3.2.punktā noteiktā līgumcena.
	5. Katra mēneša pēdējā darba dienā Izpildītājs sastāda Pieņemšanas – nodošanas aktu par faktiskiem ēdināšanas pakalpojuma izdevumiem katrai dienai, uzrādot bērnu skaitu katrā ēdināšanas reizē (brokastis, pusdienas, launags, vakariņas) un tās cenu. Akts kļūst par pamatu norēķinam ēdināšanas izdevumiem attiecīgajā mēnesī.
	6. Mēneša līgumcenu Pasūtītājs apmaksā 10 (desmit) dienu laikā pēc ēdināšanas Pakalpojuma pieņemšanas – nodošanas akta abpusējas parakstīšanas, pārskaitot naudu Izpildītāja norādītajā kontā.
4. **Izpildītāja pienākumi un tiesības**
	1. Izpildītāja pienākums ir:
		1. sniegt Pakalpojumu saskaņā ar Iepirkuma nolikuma un tā pielikumu prasībām, ņemot vērā Iepirkuma instrukcijas 1.pielikuma – tehniskās specifikācijas prasības, Izpildītāja piedāvājumu Iepirkumā, šī līguma noteikumiem, kā arī Pasūtītāja darbību reglamentējošiem normatīvajiem aktiem;
		2. organizēt bērnu ēdināšanu saskaņā ar Iepirkuma instrukcijas 3.pielikumā iekļautajām ēdienkartēm, nodrošinot norādīto ēdienu enerģētisko vērtību un uzturvērtību un ievērojot normatīvajos aktos noteiktās prasības un veselīga uztura principus;
		3. pēc Pasūtītāja pieprasījuma ēdienkartē norādīto ēdienu un/vai produktu aizstāt ar līdzīgu, saglabājot Iepirkuma instrukcijas 3.pielikumā norādītās enerģētiskās vērtības un uzturvērtības;
		4. ne vēlāk kā 5 darba dienas iepriekš Izpildītājs ar Pasūtītāja noteikto personu saskaņo nākamās nedēļas ēdienkarti, pēc saskaņošanas Pasūtītāja apstiprinātā ēdienkarte tiek izvietota redzamā vietā;
		5. piegādāt ēdienu Pasūtītājam atbilstoši Iepirkuma instrukcijas 3.pielikumā norādītajiem ēdienreižu laikiem;
		6. pēc Pasūtītāja pieprasījuma nodrošina atbilstošu ēdināšanu gadījumos, kad bērnam ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija;
		7. pēc Pasūtītāja pieprasījuma veic aptaujas un citus pasākumus saistībā ar pakalpojumu kvalitātes izvērtējumu, kā arī īsteno sadarbību ar Pasūtītāju, lai uzlabotu pakalpojuma kvalitāti;
		8. ēdienkaršu sagatavošanā dod priekšroku svaigiem un sezonāliem pārtikas produktiem, ņemot vērā augļu un dārzeņu pieejamībai tirgū atbilstoši Zemkopības ministrijas izstrādātajam vietējo augļu un dārzeņu pieejamības kalendāram, kas publicēts Iepirkumu uzraudzības biroja mājaslapā internetā;
		9. ēdienu gatavošanā neizmanto pusfabrikātus un sasaldētu gaļu;
		10. ēdiena gatavošanai izmanto pārtikas produktus, kas atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām;
		11. ēdiena gatavošanai izmanto pārtikas produktus, kas nesatur ģenētiski modificētos organismus, nesastāv no tiem un nav ražoti no tiem;
		12. ēdienkartē izmanto produktus, kuri nesatur sintētiskās krāsvielas;
		13. sniegt Pasūtītājam ar Pasūtījuma izpildi saistītos dokumentus un informāciju ne vēlāk kā trīs darba dienu laikā pēc Pasūtītāja pieprasījuma;
		14. nekavējoties paziņot Pasūtītājiem par šķēršļiem, kuri var ietekmēt šī līguma nosacījumu un Pakalpojuma izpildi;
		15. nepieļaut nepiederošu personu uzturēšanos telpās, kuras saistītas ar Pakalpojuma izpildi;
		16. izpildīt Pasūtītāja norādījumus un prasības, kas saistītas ar Pakalpojuma sniegšanu un nav pretrunā ar Pasūtītāja tehnisko specifikāciju, Izpildītāja piedāvājumu iepirkumā un līguma noteikumiem, kā arī normatīvajiem aktiem;
		17. ēdienu pasniegšanas metodiku saskaņot ar Pasūtītāja pilnvaroto pārstāvi;
		18. nodrošināt Pakalpojuma sniegšanai papildus nepieciešamo tehnisko aprīkojumu, tai skaitā inventāru un saimniecības pamatlīdzekļus, transportu;
		19. pirms gadskārtu ieražu svētkiem, valsts svētkiem u.c. svētkiem saskaņot ēdienkarti ar Pasūtītāju vienu nedēļu iepriekš;
		20. vienu reizi mēnesī piedalīties Pušu kopīgās apspriedēs, kurās tiek izskatītas problēmas un risinājumi.
	2. Izpildītājam ir tiesības:
		1. saņemt savlaicīgu informāciju par izmaiņām iestādes darba grafikā, svētku dienās un ārkārtas situācijās;
		2. mainīt apstiprināto ēdienkarti, to saskaņojot ar Pasūtītāju;
		3. saņemt iesniegtās ēdienkartes apstiprinājumu vienu nedēļu pirms pakalpojuma sniegšanas.
5. **Pasūtītāja pienākumi un tiesības**
	1. Pasūtītāja pienākums ir:
		1. iesniegt Izpildītājam līdz iepriekšējās dienas plkst. 18:00 pieteikumu par bērnu skaitu nākamajai dienai;
		2. saskaņot Izpildītāja iesniegto katras nedēļas ēdienkarti ne vēlāk kā divu darba dienu laikā pēc tās iesniegšanas, kura pēc saskaņošanas tiek izvietota redzamā vietā;
		3. informēt Izpildītāju par bērniem, kuriem ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija;
		4. rakstiski paziņot Izpildītājam 1 (vienu) mēnesi iepriekš par Pakalpojuma sniegšanas pārtraukšanu, gadījumos, kad tiek pārtraukta iestādes darbība, neparedzētos gadījumos - 1 (vienu) dienu iepriekš.
	2. Pasūtītājam ir tiesības:
		1. jebkurā laikā ierasties Pakalpojuma sniegšanas vietā, lai veiktu Pakalpojuma, tai skaitā, ēdināšanā izmantojamo produktu kvalitātes atbilstību līgumā un normatīvajos aktos noteiktajām prasībām pārbaudi;
		2. saņemt saskaņošanai ēdienkarti ne vēlāk kā 7 (septiņas) darba dienas pirms Pakalpojuma saņemšanas;
		3. iesniegt priekšlikumus par vēlamo ēdienu iekļaušanu ēdienkartē;
		4. nepieciešamības gadījumā pieprasīt no Izpildītāja sniegt paskaidrojumus par Pakalpojuma sniegšanas gaitu, pārtikas piegādes, uzglabāšanas, sagatavošanas un pasniegšanas kārtību;
		5. pārbaudīt un kontrolēt dokumentālus apliecinājumus par sadarbību ar paaugstinātas kvalitātes produktu piegādātājiem.
6. **Atbildība**
	1. Puses ir atbildīgas par līgumā noteikto saistību pilnīgu izpildi, atbilstoši līguma nosacījumiem.
	2. Par līgumā noteikto saistību pienācīgu neizpildi Puses ir atbildīgas saskaņā ar šo līgumu, Civillikumu un citiem normatīvajiem aktiem.
	3. Izpildītājs maksā līgumsodu attiecīgās dienas Pakalpojuma saņēmēju kopējās cenas apmērā par katru ēdienreizi, kad netiek nodrošināta Pakalpojuma sniegšana, atbilstoši līguma nosacījumiem.
	4. Izpildītājs atlīdzina Pasūtītājam radušos materiālos zaudējumus, kā arī līgumsodu 0,5 % (nulle komats pieci procenti) apmērā no kopējās līgumcenas, ja Izpildītājs vienpusēji atsakās no līguma izpildes. Šī fakta iestāšanās gadījumā Izpildītājs paziņo Pasūtītājam vismaz 1 (vienu) mēnesi iepriekš rakstiski.
	5. Pēc Puses rakstveida pieprasījuma otra Puse atlīdzina pilnā apmērā visus zaudējumus saskaņā ar Civillikumu, kas radušies otras Puses vainas dēļ līguma nepienācīgas izpildes rezultātā.
	6. Ja Pasūtītājs vai kompetenta institūcija, kas veic Pakalpojuma uzraudzību un kontroli, konstatē nepilnības un/vai trūkumus Pakalpojuma sniegšanas procesā, Izpildītājs tos novērš par saviem līdzekļiem. Ja Izpildītājs nenovērš konstatētās nepilnības un/vai trūkumus un neveic nepieciešamos pasākumus to novēršanai noteiktajā termiņā, Pasūtītājs ir tiesīgs vienpusēji izbeigt līgumu, 1 (vienu) mēnesi iepriekš rakstiski paziņojot par to Izpildītājam.
	7. Ja Izpildītājs, sniedzot Pakalpojumu, ir pieļāvis rupjus pārkāpumus, kas būtiski apdraudējuši bērnu, darbinieku un citu apmeklētāju veselību, un minēto faktu apliecina kompetentas institūcijas atzinums par Pakalpojuma neatbilstību normatīvajiem aktiem, Pasūtītājs nekavējoties vienpusēji izbeidz līgumu.
	8. Pakalpojuma neatbilstību kvalitātes prasībām apliecina Pušu divpusēji sastādīts akts, kuru paraksta Iestādes vadītāja un Pasūtītāja pilnvarotā persona vai Pārtikas un veterinārā dienesta pārstāvis.
7. **Nepārvarama vara**
	1. Neviena no Pusēm nav atbildīga par līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc līguma noslēgšanas, ja Puse par šādu apstākļu iestāšanos ir informējusi otru Pusi 24 (divdesmit četru) stundu laikā no šādu apstākļu rašanās brīža.
	2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes un citi no pusēm pilnīgi neatkarīgi radušies ārkārtēja rakstura negadījumi, kas tieši ietekmē līguma noteikto saistību izpildi un ko Pusēm nebija iespējas ne paredzēt, ne novērst.
	3. Pusei, kura atsaucas uz nepārvaramas varas apstākļiem, ir jāpierāda, ka tai nebija iespēju ne paredzēt, ne novērst radušos apstākļus un to radītās sekas.
	4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no līguma, par to rakstveidā brīdinot otru pusi 5 (piecas) darba dienas iepriekš.
8. **Līguma grozīšana un izbeigšana**
	1. Līgumu var grozīt vai papildināt, Pusēm savstarpēji rakstiski vienojoties. Jebkuri līguma grozījumi vai papildinājumi tiek noformēti rakstveidā un kļūst par šī līguma neatņemamām sastāvdaļām. Līguma grozījumi, papildinājumi stājas spēkā no brīža, kad abas Puses tos ir parakstījušas.
	2. Pasūtītājs ir tiesīgs grozīt līguma 3.1.punktā norādīto cenu gadījumos, ja ir stājušies spēkā grozījumi normatīvajos aktos, kas būtiski ietekmē ēdināšanas pakalpojuma sniegšanu, bet ne biežāk kā vienu reizi kalendārā gada laikā.
	3. Līgumu var izbeigt jebkurā laikā pirms termiņa, Pusēm par to rakstiski vienojoties 1 (vienu) mēnesi iepriekš.
	4. Ja kāda Puse nepilda vai nepienācīgi pilda līguma nosacījumus, otrai Pusei ir tiesības izbeigt šī līguma darbību, 1 (vienu) mēnesi iepriekš rakstiski paziņojot par to otrai Pusei. Līgums tiek uzskatīts par izbeigtu no paziņojuma nosūtīšanas brīža.
	5. Pasūtītājs ir tiesīgs vienpusēji izbeigt šo līgumu pirms termiņa, par to rakstiski paziņojot otrai Pusei šādos gadījumos:
		1. ja tiesā pret Izpildītāju ir iesniegts maksātnespējas procesa pieteikums;
		2. ja ir apturēta vai izbeigta Izpildītāja komercdarbība vai kāds no tās pamatvirzieniem, kā rezultātā var kļūt neiespējama šī līguma izpilde;
	6. ja šī līguma izpildekļūst neiespējama no Pasūtītāja neatkarīgu ārēju apstākļu, t.sk., valsts vai pašvaldības lēmumu rezultātā*.*
	7. Šī līguma izbeigšana pirms termiņa neatbrīvo Puses no pienākuma izpildīt maksājumu saistības.
9. **Strīdu izšķiršanas kārtība**

Visus ar līgumu saistītos strīdus un domstarpības Puses risina sarunu ceļā, bet, ja radušos strīdus un domstarpības neizdodas atrisināt sarunu ceļā 30 (trīsdesmit) dienu laikā, Puses tos risina tiesā saskaņā ar normatīvajiem aktiem.

1. **Citi noteikumi**
	1. Šī līguma noteikumu izpildes kontrolei – Puses pilnvaro šādus pārstāvjus:
		1. no Izpildītāja puses – Dina Upeniece, tālrunis 26590664;
		2. no Pasūtītāja puses – Maija.Neilande, tālrunis 29477204, e-pasts: jbsac.@inbox.lv.
	2. Visi šī līguma pielikumi ir neatņemama tā sastāvdaļa. Līgumam ir šādi pielikumi:
		1. 1.pielikums –Tehniskā specifikācija;
		2. 2.pielikums – Tehniskais piedāvājums.
	3. Līgums sagatavots 2 (divos) eksemplāros uz 6 (sešām) lapām, un tiem ir vienāds juridisks spēks. Pie katras no Pusēm atrodas viens līguma eksemplārs.
2. **Pušu rekvizīti un paraksti**

|  |  |
| --- | --- |
| MAKSĀTĀJS: | **IZPILDĪTĀJS** |
| Jelgavas pilsētas pašvaldības iestāde „Jelgavas sociālo lietu pārvalde” | **SIA ”Fama”** |
| Pulkveža Oskara Kalpaka ielā 9, Jelgava, LV-3001 | Reģ. Nr. 43602010846 |
| Reģ. Nr. 90001042284 | Juridiskā adrese: ”Kuzma Brakšķi” |
| PASŪTĪTĀJS: **Jelgavas pilsētas pašvaldības iestāde ”Jelgavas bērnu sociālās aprūpes centrs”** | Līvbērzes pag., Jelgavas novads, LV-3014 |
| Zirgu iela 47a, Jelgava, LV-3001 | Tālrunis: \_\_\_\_\_\_\_\_\_\_\_\_\_\_\_\_\_\_\_\_ |
| Reģ. Nr. 90000418861 | Fakss: \_\_\_\_\_\_\_\_\_\_\_\_\_\_\_ |
| Banka: AS „SEB banka” | Banka: \_\_\_\_\_\_\_\_\_\_\_\_\_\_\_\_ |
| Bankas kods: UNLALV 2X | Bankas kods: \_\_\_\_\_\_\_\_\_\_\_\_\_\_\_\_\_\_\_\_\_ |
| Konta Nr.: LV 46 UNLA 00 5 0000111282 | Konta Nr: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| /M.Neilande/ | /D.Upeniece/ |

z.v. z.v.

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |